पाएं अपने शहर की ताज़ा ख़बरें और फ्री ई-पेपरडाउनलोड करें
शहर के कुन्हाडी थाना इलाके में हैंगिंग ब्रिज के नजदीक गुरुवार को भीषण सड़क हादसा हुआ। जहां एक तेज रफ्तार कार और ट्रैक्टर-ट्रोली के बीच भीषण टक्कर हो गई। जिसमें ट्रैक्टर और कार के परखच्छे उड़ गए। हादसे में ट्रैक्टर सवार 4 लोग घायल हुए है। जिन्हें इलाज के लिए एमबीएस भर्ती कराया गया। घायलों में 2 की हालत गम्भीर बताई जा रही है। वहीं, कार सवार 2 युवकों को मामूली चोटें आई है।
ट्रैक्टर सवार मंडी से अनाज बेचकर नांता की ओर जा रहे थे जबकि कार सवार तालेड़ा से केवल नगर किसी कार्यक्रम में शिरकत करने जा रहे थे। हादसे की सूचना पर मौके पर पहुंचे हेड कांस्टेबल राधेश्याम सांखला ने बताया कि ट्रैक्टर में फूलचन्द (44) चला रहा था। गोपाललाल (44), बलराज (43), व छीतरलाल (35) भी ट्रैक्टर में बैठे हुए थे। चारों मंडी से अनाज बेचकर नांता की तरफ जा रहे थे। हैंगिग ब्रिज के नजदीक ट्रैक्टर व कार में आमने सामने की भिड़ंत हो गई।
हादसे में ट्रैक्टर के आगे के हिस्से के 4 टुकड़े हो गए। घायलों के कपड़े तक कार के आगे के हिस्से में फंस गए। कार का आगे का हिस्सा भी पूरी तरह क्षतिग्रस्त हो गया। हादसे बाद मौके पर अफरा तफरी का माहौल हो गया। राहगीरो की मदद से सभी का एमबीएस अस्पताल भेजा गया। फूलचंद व गोपाल की हालत गम्भीर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn